CELEX: 62012CA0424
Language: el
Date: 2014-02-06 00:00:00
Title: Υπόθεση C-424/12: Απόφαση του Δικαστηρίου (δεύτερο τμήμα) της 6ης Φεβρουαρίου 2014 [αίτηση του Curtea de Apel Oradea (Ρουμανία) για την έκδοση προδικαστικής αποφάσεως] — SC Fatorie SRL κατά Direcția Generală a Finanțelor Publice Bihor (Προδικαστική παραπομπή — ΦΠΑ — Οδηγία 2006/112/ΕΚ — Αντιστροφή της επιβαρύνσεως — Δικαίωμα εκπτώσεως — Καταβολή του φόρου στον πάροχο υπηρεσιών — Παράλειψη υποχρεωτικών ενδείξεων — Καταβολή μη οφειλόμενου ΦΠΑ — Απώλεια του δικαιώματος εκπτώσεως — Αρχή της φορολογικής ουδετερότητας — Αρχή της ασφάλειας δικαίου)

29.3.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 93/11
            
         Απόφαση του Δικαστηρίου (δεύτερο τμήμα) της 6ης Φεβρουαρίου 2014 [αίτηση του Curtea de Apel Oradea (Ρουμανία) για την έκδοση προδικαστικής αποφάσεως] — SC Fatorie SRL κατά Direcția Generală a Finanțelor Publice Bihor
   (Υπόθεση C-424/12) (1)
   
   (Προδικαστική παραπομπή - ΦΠΑ - Οδηγία 2006/112/ΕΚ - Αντιστροφή της επιβαρύνσεως - Δικαίωμα εκπτώσεως - Καταβολή του φόρου στον πάροχο υπηρεσιών - Παράλειψη υποχρεωτικών ενδείξεων - Καταβολή μη οφειλόμενου ΦΠΑ - Απώλεια του δικαιώματος εκπτώσεως - Αρχή της φορολογικής ουδετερότητας - Αρχή της ασφάλειας δικαίου)
   2014/C 93/17
   Γλώσσα διαδικασίας: η ρουμανική
   
      Αιτούν δικαστήριο
   
   Curtea de Apel Oradea
   
      Διάδικοι στην υπόθεση της κύριας δίκης
   
   SC Fatorie SRL
   
      κατά
   
   Direcția Generală a Finanțelor Publice Bihor
   
      Αντικείμενο
   
   Αίτηση προδικαστικής αποφάσεως — Curtea de Apel Oradea — Ερμηνεία της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ L 347, σ. 1) — Απώλεια του δικαιώματος προς έκπτωση του ΦΠΑ λόγω μη αναγραφής επί του τιμολογίου της εφαρμογής του καθεστώτος αντιστροφής της επιβαρύνσεως — Αρχή της ασφαλείας δικαίου — Απόφαση διατάσσουσα την καταβολή του εσφαλμένως εκπεσθέντος ΦΠΑ και των τόκων, καθώς και κυρώσεις λόγω υπερημερίας κατόπιν αμετάκλητης αποφάσεως αναγνωρίζουσας το δικαίωμα προς έκπτωση — Αρχή της φορολογικής ουδετερότητας — Καταβολή του αναγραφόμενου εσφαλμένα επί του εκδοθέντος από τρίτον τιμολογίου ΦΠΑ — Μη παρέμβαση των φορολογικών αρχών προς διόρθωση του τιμολογίου και αδυναμία τακτοποιήσεως a posteriori
   
      Διατακτικό
   
   
               1)
            
            
               Στο πλαίσιο δραστηριότητας εμπίπτουσας στο καθεστώς αντιστροφής της επιβαρύνσεως, υπό περιστάσεις όπως αυτές της υποθέσεως της κύριας δίκης, η οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας, και η αρχή της φορολογικής ουδετερότητας δεν αντιτίθενται στην απώλεια από τον αποδέκτη υπηρεσιών του δικαιώματος εκπτώσεως του ΦΠΑ τον οποίο κατέβαλε αχρεωστήτως στον πάροχο υπηρεσιών βάσει ενός εσφαλμένως εκδοθέντος τιμολογίου, ακόμα και όταν η διόρθωση του σφάλματος αυτού είναι αδύνατη λόγω πτωχεύσεως του εν λόγω παρόχου.
            
         
               2)
            
            
               Η αρχή της ασφάλειας δικαίου δεν αντιτίθεται σε εθνική διοικητική πρακτική των εθνικών φορολογικών αρχών συνιστάμενη στην ανάκληση, εντός της προθεσμίας παραγραφής, αποφάσεως με την οποία οι εν λόγω αρχές αναγνώρισαν στον υποκείμενο στον φόρο δικαίωμα να εκπέσει τον ΦΠΑ και του επέβαλαν, κατόπιν νέου ελέγχου, την υποχρέωση να αποδώσει τον φόρο αυτόν μετά τόκων υπερημερίας.
            
         
      (1)  ΕΕ C 379 της 8.12.2012.